A4-0019/97

Ψήφισμα για τα αποτελέσματα των εργασιών της Συνέλευσης Ίσης Εκπροσώπησης ΑΚΕ-ΕΕ το 1996

Το Ευρωπαϊκό Κοινοβούλιο,

- έχοντας υπόψη τα ψηφίσματα που ενέκρινε η Συνέλευση Ίσης Εκπροσώπησης ΑΚΕ- ΕΚ κατά τις συνεδριάσεις της στο Windhoek (Μάρτιος 1996) (( ΕΕ C254 της 2.9.1996)) και το Λουξεμβούργο (Σεπτέμβριος 1996),

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Ανάπτυξης και Συνεργασίας (A4- 0019/97),

Α. εκτιμώντας ότι το Ευρωπαϊκό Κοινοβούλιο πρέπει να ενημερώνεται τακτικά σχετικά με τη δραστηριότητα της Συνέλευσης Ίσης Εκπροσώπησης ΑΚΕ-ΕΕ, προκειμένου να διασφαλίσει μια συνεκτική αναπτυξιακή πολιτική,

Β. έχοντας υπόψη την υποβολή της γενικής έκθεσης το 1996 σχετικά με τις μελλοντικές σχέσεις μεταξύ των κρατών ΑΚΕ και της Ευρωπαϊκής Ένωσης (ΕΕ) που συνεχίστηκε με την υποβολή του Πράσινου Βιβλίου της Επιτροπής επί του θέματος,

Γ. λαμβάνοντας υπόψη το ρόλο που μπορεί να διαδραματίσει η Συνέλευση Ίσης Εκπροσώπησης από κοινού με το Ευρωπαϊκό Κοινοβούλιο βάσει της δημοκρατικής νομιμοποίησης αμφοτέρων των θεσμών για την κινητοποίηση του κοινού όσον αφορά τις επιδιώξεις της αναπτυξιακής πολιτικής και κατά τη διατύπωση των προσανατολισμών τους,

Δ. λαμβάνοντας υπόψη ότι λόγω του ρόλου της ΕΕ ως παγκοσμίως μεγαλύτερου φορέα παροχής αναπτυξιακής βοήθειας η μοίρα των φτωχοτέρων χωρών της υφηλίου εξαρτάται επίσης από το εάν η αναπτυξιακή πολιτική αποκτήσει μια ανεξάρτητη θέση στα πλαίσια της εξωτερικής πολιτικής της ΕΕ,

Ε. λαμβάνοντας υπόψη ότι οι ΜΚΟ διαδραματίζουν όλο και σημαντικότερο ρόλο στην αναπτυξιακή βοήθεια και ότι είναι ανάγκη να αναγνωρισθούν οι οργανώσεις αυτές στο πλαίσιο της Συνέλευσης Ίσης Εκπροσώπησης ΑΚΕ-ΕΕ,

1. υπογραμμίζει το ρόλο και τη σημαντική συμβολή της ΣΙΕ ΑΚΕ-ΕΕ στο στοχασμό που πραγματοποιείται όσον αφορά τα διακυβευόμενα και τις προκλήσεις που θέτει για την ΕΕ και τους εταίρους ΑΚΕ η ανανέωση του πλαισίου συνεργασίας, το οποίο, μετά το 2000 και σε ένα κόσμο που μεταβάλλεται ριζικά, θα πρέπει να συνεχίσει να περιέχει τις προνομιακές σχέσεις που τους συνδέουν από τότε που άρχισε η οικοδόμηση της Ευρώπης[semigr ]

2. εύχεται, κατά συνέπεια, να συμμετάσχει δεόντως η ΣΙΕ στις συζητήσεις που ενδέχεται να προκαλέσει το Πράσινο Βιβλίο, και να ληφθεί δεόντως υπόψη η συμβολή της κατά τις διαπραγματεύσεις που θα πραγματοποιηθούν από το Σεπτέμβριο 1998 με στόχο τον επαναπροσδιορισμό των σχέσεων μεταξύ της Ένωσης και των χωρών ΑΚΕ[semigr ]

3. πρόκειται να υποστηρίξει με την ευκαιρία της αναθεώρησης της Συνθήκης για την Ευρωπαϊκή Ένωση τη συγκέντρωση των διαφόρων πτυχών της εξωτερικής πολιτικής σε ένα κεφάλαιο της Συνθήκης, δίδοντας ιδιαίτερη θέση στην αναπτυξιακή πολιτική και διασφαλίζοντας ότι η πολιτική αυτή θα λαμβάνεται υπόψη κατά την εκτέλεση της Κοινής Εξωτερικής Πολιτικής και Πολιτικής Ασφάλειας[semigr ] πρόκειται να υποστηρίξει επίσης ότι η συνεργασία ΑΚΕ-ΕΕ πρέπει να υποβάλλεται περισσότερο απ' ότι μέχρι σήμερα σε αποτελεσματικό κοινοβουλευτικό έλεγχο και να εφοδιάζεται με τους απαραίτητους για την εκπλήρωση των καθηκόντων της πόρους[semigr ]

4. τονίζει την ανάγκη να εγγραφεί το Ευρωπαϊκό Ταμείο Ανάπτυξης στον προϋπολογισμό της Ευρωπαϊκής Κοινότητας, προκειμένου να υπόκειται στον αποτελεσματικό κοινοβουλευτικό έλεγχο από πλευράς εφοδιασμού και διάθεσης μέσων[semigr ]

5. τονίζει με έμφαση το γεγονός ότι μια αποτελεσματική συνεργασία της ΕΕ στον τομέα της ανάπτυξης προϋποθέτει το συντονισμό μεταξύ της ΕΚ και των κρατών μελών και υπενθυμίζει τις σχετικές διατάξεις της Συνθήκης για την Ένωση, καθώς και τις σχετικές με το συντονισμό αποφάσεις του Συμβουλίου[semigr ]

6. δεσμεύεται να υποστηρίξει τα συμφέροντα των κρατών ΑΚΕ όσον αφορά μια γνήσια αναπτυξιακή πολιτική κατά τις διαπραγματεύσεις για την εξακολούθηση των σχέσεων προς τα κράτη αυτά[semigr ] θεωρεί απαραίτητη την προσαρμογή της πολιτικής αυτής στις ανάγκες των περισσότερων μειονεκτικών ομάδων του πληθυσμού και επομένως τάσσεται υπέρ της προαγωγής των μέτρων στους τομείς της εξασφάλισης της διατροφής, της υγείας και της βασικής εκπαίδευσης[semigr ] τάσσεται υπέρ της υποστήριξης του ιδιωτικού τομέα μέσω της δημιουργίας του κατάλληλου πλαισίου για την ανάπτυξη των παραγωγικών δυνάμεων[semigr ]

7. εκφράζει τη βαθιά του ανησυχία για τις πολυάριθμες εσωτερικές συγκρούσεις και τις παραβιάσεις ανθρωπίνων δικαιωμάτων σε ορισμένες περιφέρειες της ΑΚΕ και υποστηρίζει τα σχετικά μέτρα της Συνέλευσης Ίσης Εκπροσώπησης[semigr ] εκφράζει την ικανοποίησή του για τη σαφή στάση της Συνέλευσης Ίσης Εκπροσώπησης σε πολλές περιπτώσεις σοβαρών παραβιάσεων των ανθρωπίνων δικαιωμάτων[semigr ] τονίζει τη σημασία αφενός του διαλόγου και αφετέρου της πίστης στις αρχές και την εγρήγορση στον εν λόγω ευαίσθητο τομέα[semigr ]

8. τονίζει τη στενή συνάρτηση μεταξύ ανάπτυξης και σεβασμού των ανθρωπίνων δικαιωμάτων και των δημοκρατικών αρχών[semigr ] εκφράζεται υπέρ της περαιτέρω εξέλιξης των σκέψεων που διατυπώνονται όσον αφορά το δικαίωμα παρέμβασης της κοινωνίας των κρατών για λόγους ανθρωπιστικούς[semigr ] υπενθυμίζει ωστόσο την αλληλέγγυα ευθύνη της εν λόγω κοινωνίας κρατών για μια ύπαρξη που σέβεται την ανθρώπινη αξιοπρέπεια σε ολόκληρο τον κόσμο[semigr ]

9. λαμβάνει με ενδιαφέρον υπόψη τα πορίσματα και τις προτάσεις που διατύπωσαν οι ομάδες εργασίας οι οποίες, στα πλαίσια της ΣΙΕ, ασχολήθηκαν αφενός με τη βιομηχανική ανάπτυξη στις χώρες ΑΚΕ και αφετέρου με το ζήτημα των προσφύγων και εκτοπισμένων, πρόβλημα ιδιαίτερα οξύ κυρίως στην περιοχή των Μεγάλων Λιμνών και στο Κέρας της Αφρικής[semigr ]

10. σημειώνει με ικανοποίηση την απόφαση της Συνέλευσης Ίσης Εκπροσώπησης, μετά την ακρόαση που πραγματοποίησε επί του θέματος αυτού κατά τη σύνοδό της στο Λουξεμβούργο, να συστήσει ομάδα εργασίας για την κλιματική μεταβολή που επηρεάζει ιδιαιτέρως τα μικρά νησιωτικά κράτη[semigr ]

11. πρόκειται να υποστηρίξει εντόνως όλες τις πρωτοβουλίες που αφορούν την απομάκρυνση των ναρκών κατά του προσωπικού που απειλούν καθημερινά τη ζωή και την υγεία του πληθυσμού και καθιστούν αμφίβολη την ανάπτυξη της χώρας[semigr ]

12. λαμβάνει υπόψη τις ανησυχίες που εξέφρασε η ΣΙΕ όσον αφορά τους κινδύνους που απειλούν ορισμένες καλλιέργειες οι οποίες, όπως το κακάο, η ζάχαρη και οι μπανάνες, έχουν ιδιαίτερη σημασία για τις οικονομίες ορισμένων χωρών ΑΚΕ, και αναλαμβάνει να εκφράσει αυτές τις θεμιτές ανησυχίες και να υποστηρίξει τα προτιμησιακά καθεστώτα των οποίων χαίρουν οι χώρες ΑΚΕ στις εμπορικές τους σχέσεις με την ΕΕ[semigr ]

13. εκφράζει την ικανοποίησή του για τη συνεχή ενίσχυση της κοινοβουλευτικής εκπροσώπησης στη ΣΙΕ, που εδραιώνει το κύρος και τη νομιμότητά της και επιβεβαιώνει την εντεινόμενη δέσμευση των χωρών ΑΚΕ να ακολουθήσουν την οδό της δημοκρατίας και επιδοκιμάζει τις δεσμεύσεις που ανελήφθησαν στο πλαίσιο του άρθρου 32 της αναθεωρημένης IVης Σύμβασης Λομέ[semigr ]

14. υποστηρίζει την όσο το δυνατόν μεγαλύτερη θεσμική αυτονομία της ΣΙΕ, ούτως ώστε να οργανώνει ανεξάρτητα τις εργασίες της, ιδίως όσον αφορά τον καθορισμό των τόπων συνεδρίασής της[semigr ] θεωρεί την πραγματοποίηση ταξιδίων αντιπροσωπειών σε διάφορα κράτη ΑΚΕ για επιτόπια ενημέρωση ως απαραίτητη προϋπόθεση για μια γόνιμη συνεργασία για την ανάπτυξη, και υποστηρίζει επομένως τη διενέργεια τέτοιων ενημερωτικών ταξιδίων και επαφών στα πλαίσια των διαθέσιμων πιστώσεων του προϋπολογισμού[semigr ]

15. πρόκειται να λάβει δεόντως υπόψη τις θέσεις της Συνέλευσης Ίσης Εκπροσώπησης που διατυπώνονται στα ψηφίσματα με τις αποφάσεις του περί θεμάτων εξωτερικής και αναπτυξιακής πολιτικής καθώς και τις άλλες πολιτικές της Κοινότητας και ζητεί από το Συμβούλιο και την Επιτροπή να λάβουν υπόψη τις θέσεις που εκπροσωπεί η Συνέλευση Ίσης Εκπροσώπησης[semigr ]

16. υπενθυμίζει τη σημασία που έχει η ταχεία θέση σε ισχύ της IVης Σύμβασης Λομέ, όπως τροποποιήθηκε στη Νήσο του Μαυρικίου, και καλεί συνεπώς τα συμβληθέντα μέρη, και ιδίως τα κράτη μέλη της ΕΕ που δεν έχουν ακόμη επικυρώσει το αναθεωρημένο κείμενο, να το πράξουν το ταχύτερο δυνατόν και καλεί την Ολλανδική Προεδρία, να παρακινήσει τα κράτη μέλη να επιταχύνουν τη διαδικασία επικύρωσής της[semigr ]

17. αναθέτει στον Πρόεδρό του να διαβιβάσει το παρόν ψήφισμα στη ΣΙΕ, στο Συμβούλιο Υπουργών ΑΚΕ-ΕΕ, στις κυβερνήσεις των κρατών μελών της Κοινότητας, στις κυβερνήσεις και τα κοινοβούλια των κρατών μελών ΑΚΕ, στο Συμβούλιο και στην Επιτροπή.